text: Избягалият от пловдивския арест мъж сам се предаде на властите | webcafe.bg
  Избягалият от пловдивския арест мъж сам се предаде на властите
  28.06.2018, 15:36 (обновена 28.06.2018, 15:40)
  Мъжът се е предал на прокуратурата в Монтана
  Министър Радев за избягалия арестант в Пловдив: Не могат да го пускат в тоалетна, където няма решетка
  Петър Петров, който избяга от Трето Районно управление на МВР в Пловдив, сам се е предал в Окръжната прокуратура в Монтана, съобщиха от пресцентъра на държавното обвинение.
  Той е задържан и в момента се намира в следствения арест в Монтана с наложената още от преди бягството му мярка за неотклонение за срок от 72 часа.
  Срещу Петров има повдиганто обвнинение за притежание с цел разпространение на марихуана с нетно тегло над 193 грама. След бягството му от ареста в Пловдив обаче той беше обявен за общодържавно издирване.
  Чрез своя адвокат той е заявил, че ще се предаде в прокуратурата и е направил това в Монтана.
  Предстои привеждането му в ареста в Пловдив, което ще бъде извършено от органите на ГД "Охрана" при Министерство на правосъдието.
  Петър Петров избяга от пловдивския арест във вторник през прозореца на тоалетна на втория етаж на сградата преди да изтече 24-часовият му арест за притежание на наркотици.
  По случая започна проверка, а министърът на вътрешните работи обясни, че в случая става дума за грешка от страна на полицаите.
  Oще: избягал избягал арестант петър петров пловдив
  1 Виктория Пенелопова 07 | 28.06.201818:31
  Иииииих, пак им откраднаха шоуто - единият го убиха, другият се предаде...сега, поне, ще ни бъдат спестени речите!